钦定古今图书集成/历象汇编/乾象典/第032卷 > 《邓玉函测天约说》 > 《与地平比论》
## 钦定古今图书集成/历象汇编/乾象典/第032卷 > 《邓玉函测天约说》 > 《与地平比论》

太阳至地平上，为出，为明；从东而西，没于地平下，为
入，为晦。

论正球春分日，太阳出于东方，行赤道，赤道即东西
圈，渐升至顶极，即至南北圈，为极高之弧。此地平以
上之半昼分也。亦谓之东半昼弧。午正后渐降至地
平，谓之西半昼弧。东西合则为全弧，行尽全弧为一
昼。

其一日之中，地平上，凡有表即得影，日出则为无穷
之西影渐短，至顶仅得一点。

或云：“是为无影，安得一点？” 不知无表即无影，若令表离于地平，即有与表等大之影。

午正后，影渐长，至地平，复为无穷之东影。日既入地
平下则有朦胧分。〈一名昏度一名黄昏〉行地平之低度十八后，
此为夜。

“低度” 者，非黄道、赤道之度，乃地平之纬度也。在下，故名“低度，在上名高度。”